1.1.23

**לכבוד**

**ועד הישוב**

**שלום רב,**

 **הנדון: תכנית יתד- צעירים וצעירות**

תכנית יתד הינה תוכנית לאומית לצעירים.ות מטעם משרד הרווחה לגילאי 18-26 הזקוקים לתמיכה וליווי בקבלת החלטות ובהתמודדויות מורכבות של תחילת הבגרות והיציאה לחיים עצמאיים.

התוכנית פועלת במועצה החל מספטמבר 2022.

הסיוע ניתן על ידי המחלקה לשירותים חברתיים והוא כולל ליווי של עובדת סוציאלית תוך מתן מענים ספציפיים לפי צורכי הצעיר.ה בתחומים שונים: שירות צבאי/לאומי, המעבר לחיי האזרחות, השתלבות ב"עולם הגדולים", ליווי ותמיכה רגשית, מיצוי זכויות, לימודים, התנהלות כלכלית ועוד. זאת, מתוך ראיית הצורך בבניית בסיס יציב ומתן כלים לבניית חיים עצמאיים.

על מנת שנוכל להגיע למספר רב יותר של צעירים, ומתוך רצון להנגיש את השירות לכמה שיותר צעירים שיוכלו להיתרם ממנה, אני פונה אליכם בבקשת עזרה להפצת המידע לתושבים בכלל ולאוכלוסיית הצעירים בפרט ולבעלי תפקיד רלוונטיים בישובכם.

**מצורף פלייר לצורך הפצה בתוך הישוב, לצעירים, לוועדת החינוך היישובית וכן**

**לוועדת הנוער/חינוך בלתי פורמלי.**

לכל שאלה, הפנייה ושיתוף פעולה אשמח לסייע.

בברכה,

חוה ישרוף- עו"ס

086564145 /havam@rng.org.il

**העתק:**

ורד חדידה – מנהלת המחלקה

שלומית ולרשטיין – מדר"צית